Pau Vila i Dinarès

Pau Vila i Dinarès (Sabadell, Vallès Occidental, 29 de juny de 1881 - Barcelona, 15 d'agost de 1980) va ser un pedagog i geògraf català.

Biografia 
De família de teixidors i temperament autodidàctic i creador, el 1905 fundà l'Escola Horaciana, després d'uns contactes truncats amb l'Escola Moderna de Ferrer i Guàrdia. El decenni següent fou decisiu en la seva orientació. El curs 1912-1913 deixà l'Escola i es diplomà a Ginebra, a l'Institut Rousseau des Sciences de l'Éducation, i descobrí la geografia regional de la mà dels occitans Paul Vidal de la Blache i Jean Brunhes.

Va ser l'autor de la divisió de Catalunya en comarques, feta per encàrrec de la Generalitat republicana i on col·laborà Josep Maria Puchades i Benito, qui custodià part de la seva biblioteca i arxiu documental. Durant els anys 30 del  fou catedràtic de l'Escola Normal de Mestres, professor dels Estudis Universitaris Catalans, i president del Centre Excursionista de Catalunya i de la Societat Catalana de Geografia.

A causa de l'ocupació franquista de Catalunya, es va exiliar a Colòmbia, i posteriorment a Caracas, i va tornar a Catalunya el 1962. El 1969 fou elegit membre de l'Institut d'Estudis Catalans.

Obres 
 Fundación Horaciana (1910)
 Assaig de recordança i de crítica del que fou l'Escola Horacina (1920
 Assaig de geografia humana de la muntanya (1925)
 Resum de geografia de Catalunya, en 9 volums (1926-1935)
 Divisió territorial de Catalunya (1932-1937)
 La fesomia geogràfica de Catalunya (1937)
 Nueva geografía de Colombia: aspecto político, físico, humano y económico (1945)
 Las características fisiográficas del Orinoco (1952)
 Las etapas históricas de los descubrimientos del Orinoco (1952)
 Geografía de Venezuela (1960 i 1965)
 Origen i evolució de la Rambla barcelonina (1965)
 Joan Orpí, l'home de la Nova Catalunya (1967)
 Visiones geohistóricas de Venezuela (1969)
 Barcelona i la seva rodalia al llarg del temps (1974)
 El obispo Martí (1980)

Premis i distincions 
 La Cruz de Boyacá, la més alta condecoració que atorga el govern colombià (1945)
 La medalla W. W. Atwood, atorgada per l'Instituto Panamericano de Geografía e Historia, a Buenos Aires, pel valor de la seva obra Visiones geohistóricas de Venezuela, publicada el 1969.
 Premi d'Honor de les Lletres Catalanes (1976)
 Medalla d'Or de la Ciutat de Sabadell (1978)
 Doctor honoris causa per la Universitat Autònoma de Barcelona (1979) i de la Universidad Central de Venezuela
 Té dedicades places a Barcelona i Vilassar de Mar i una ronda a Sabadell

Bibliografia 
 Cusco i Aymamí, Joan. Pau Vila Dinarès. Semblança, perfil i qüestionari. Sabadell: 1978. Revista Quadern, número 1, pàgina 11).
 AA.VV. Pau Vila. Sabadell: 1980. Revista Quadern, número 17, monogràfic.

Referències

Enllaços externs 
 
 Lloc web de l'Institut Pau Vila de Sabadell.
 Lloc web de l'Escola Pau Vila de Sant Feliu de Llobregat

Vegeu també 
 Terra Roja

Geògrafs catalans del sud contemporanis
Pedagogs sabadellencs contemporanis
Exiliats del franquisme sabadellencs
Premis d'Honor de les Lletres Catalanes
Membres de la Secció de Filosofia i Ciències Socials de l'IEC
Professors dels Estudis Universitaris Catalans
Escriptors del Vallès Occidental contemporanis en català
Exiliats del franquisme a Veneçuela
Doctors honoris causa per la Universitat Autònoma de Barcelona
Morts a Barcelona
Escriptors sabadellencs en català
Exiliats del franquisme a Colòmbia
Polítics sabadellencs
Polítics catalans del sud contemporanis
Enterrats al Cementiri de Montjuïc
Naixements del 1881
Morts el 1980